

**Әр түрлі мемлекеттердің шаруашылық жүргізуші субъектілері арасындағы шаруашылық дауларды қарау кезіндегі мемлекеттік баждың мөлшері мен оны өндіріп алу тәртібі туралы келісімге Хаттаманы бекіту туралы**

Қазақстан Республикасының Заңы. 2002 жылғы 2 желтоқсан N 360-II

      Минскіде 2001 жылғы 1 маусымда жасалған әр түрлі мемлекеттердің шаруашылық жүргізуші субъектілері арасындағы шаруашылық дауларды қарау кезіндегі мемлекеттік баждың мөлшері мен оны өндіріп алу тәртібі туралы 1993 жылғы 24 желтоқсандағы келісімге Хаттама бекітілсін.

*Қазақстан Республикасының*

*Президенті*

**1993 жылғы 24 желтоқсандағы Әртүрлі мемлекеттердің**

**шаруашылық жүргізу субъектілерінің арасындағы**

**шаруашылық дауларын қарау кезінде мемлекеттік баж**

**мөлшері мен оны өндіріп алу тәртібі туралы келісімге**

**ХАТТАМА**

      1993 жылғы 24 желтоқсандағы Әртүрлі мемлекеттердің шаруашылық жүргізу субъектілерінің арасындағы шаруашылық дауларын қарау кезінде мемлекеттік баж мөлшері мен оны өндіріп алу тәртібі туралы келісімге қатысушы-мемлекеттер оны мынадай редакцияда көрсетілген Келісімнің 2-бабына өзгерістер енгізу туралы келісті:

**"2 бап**

      Әртүрлі мемлекеттердің аумағында орналасқан шаруашылық жүргізуші субъектілердің құқықтары мен заңды мүдделерін сот қорғауы үшін тең мүмкіндік дауларын шешу кезінде қамтамасыз ету мақсатында мына бағада (Ресей Федерациясының рублінде) талап-арызбен басқа мемлекеттің сотына жүгіну кезінде мемлекеттік баждың мынадай ставкалары белгіленсін:

      10 мың рубльге дейін       - талап-арыз бағасынан 3 процент;

      10 мың рубльден астам -    - 300 рубль+10 мың рубльден

      50 мың рубльге дейін         астам сомадан 2,5 процент

      50 мың рубльден астам -    - 1 мың 300 рубль+50 мың рубльден

      100 мың рубльге дейін        астам сомадан 2 процент;

      100 мың рубльден астам -   - 2 мың 300 рубль+100 мың рубльден

      500 мың рубльге дейін        астам сомадан 1,5 процент;

      500 мың рубльден астам -   - 8 мың 300 рубль+1 млн рубльден

      1 млн рубльге дейін          астам сомадан 1 процент;

      1 млн рубльден астам       - 13 мың 300 рубль+1 млн рубльден

                                   астам сомадан 0,5 процент;

      Осы Хаттама оған қол қою сәтінен бастап, ал заңнамасы ішкі мемлекеттік рәсімдерді орындауды талап ететін мемлекеттер үшін - депозитарияға тиісті құжаттарды беру күнінен бастап күшіне енеді.

      2001 жылдың 1 маусымында Минск қаласында түпнұсқалық бір данада орыс тілінде жасалды. Түпнұсқалық дана Тәуелсіз Мемлекеттер Достастығының Атқарушы комитетінде сақталады, ол осы хаттамаға қол қойған әрбір мемлекетке оның куәландырылған көшірмесін жібереді.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК